Okresná prokuratúra Galanta 
Obrancov mieru 2, 924 29 Galanta 1

Sp. zn. : 2 Pv 412/14/2202	Galanta, 25.2.2015
EEČ : 2-17-31-2015

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Galanta
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: čašníčka
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 70,00 € 
b.	Suma odovzdaná štátu na peňažnú pomoc obetiam trestnej činnosti: 70,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: čašníčka
realizované policajtom Obvodné oddelenie PZ XXXXX pod spisovou značkou ORP-345/MO-SA-2014.
dňa 17.07.2014 v čase okolo 15.30 h v obci XXXXX v predajni XXXXX odcudzila z príručného pultu pri pokladni dámsku peňaženku s obsahom finančnej hotovosti vo výške 270,- €, občianskym preukazom, vodičským preukazom, kartou poistenca a bankomatovou kartou takým spôsobom, že využila nepozornosť poškodenej XXXXX, nar. XXXXX, bytom XXXXX, časť XXXXX, ktorá v tom čase nakladala zakúpený tovar do svojej tašky a peňaženku nechala na okamih bez dozoru, kde s touto peňaženkou následne z predajne odišla na neznáme miesto,

Odôvodnenie: 
Uznesením povereného príslušníka Obvodného oddelenia Policajného zboru v Šali pod sp. zn. ORP-345/MO-SA-2014 zo dňa 21.07.2014 bolo podľa § 199 ods. 1 Trestného poriadku začaté trestné stíhanie a zároveň podľa § 206 ods. 1 Tr. por. vznesené obvinenie XXXXX pre prečin krádeže podľa § 212 odsek 2 písm.c/ Tr. zák. na tom skutkovom základe tak, ako je to uvedené  vo výrokovej časti tohto uznesenia.

Preskúmaním príslušného spisového materiálu som zistila, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku, t. j. 5 rokov.

Obvinená XXXXX pred probačným a mediačným úradníkom Okresného súdu Galanta slobodne, vážne a určito vyhlásila, že spáchala skutok, za ktorý je stíhaná.

Poškodená XXXXX si v trestnom konaní neuplatnila náhradu škody. Škodu vo výške 270,- jej uhradila obvinená v hotovosti, priamo do rúk v deň spáchania skutku, t.j 17.07.2014 a aj samotná peňaženka s osobnými dokladmi jej bola vrátená. Poškodená uviedla, že v súvislosti s náhradou škody a inej ujmy sú jej nároky v celom rozsahu uspokojené, pričom písomne súhlasila so zmierom. 

Obvinená dňa 09.02.2015 odovzdala sumu určenú na pomoc obetiam trestnej činnosti vo výške 70,- Eur. Podľa § 224 odsek 1, odsek 2 Trestného poriadku sa poškodený a obvinený dohodli, že suma 70,- Eur bude určená štátu na peňažnú pomoc poškodenými trestnými činmi.

Označenú sumu možno považovať za primeranú závažnosti spáchaného trestného činu.

Obvinená a poškodená s týmto spôsobom vybavenia veci vyslovili súhlas.

Z odpisu  registra trestov obvineného vyplýva, že obvinená nebola doposiaľ súdne trestaná. Z ústrednej evidencii priestupkov Ministerstva vnútra Slovenskej republiky vyplýva, že obvinená nemá žiadne záznamy. Od zamestnávateľa je hodnotená pozitívne. 

Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený:
a) vyhlásil, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody alebo inak odstránil ujmu vzniknutú trestný činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu,

a vzhľadom na povahu, závažnosť spáchaného činu, na mieru, akou bol trestným činom dotknutý verejný záujem, na osobu obvineného a jeho osobné a majetkové pomery považuje takýto spôsob rozhodnutia  za dostačujúci.

Podľa § 224 ods. 1 Trestného poriadku peňažnú sumu na všeobecne prospešné účely možno určiť obciam a iným právnickým osobám so sídlom na území Slovenskej republiky na financovanie vedy, vzdelania, kultúry, školstva, požiarnej ochrany, podporu a ochranu mládeže, sociálne, zdravotnícke, ekologické, humanitárne, charitatívne účely, registrovaným cirkvám a náboženským spoločnostiam, športovým a telovýchovným spoločnostiam, ako aj štátu na peňažnú pomoc poškodeným podľa osobitného zákona.

Podľa § 224 ods. 2 Trestného poriadku z peňažnej sumy určenej na všeobecne prospešné účely musí obvinený určiť aspoň 50 % štátu na peňažnú pomoc poškodeným podľa osobitného zákona.

Vzhľadom na povahu a závažnosť spáchaného trestného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery, som dospela k záveru, že boli splnené všetky zákonné podmienky na postup podľa  § 220 a nasl. Trestného poriadku, a že takýto spôsob rozhodnutia je dostačujúci. 

Podľa § 215 ods. 1 písm. g) Trestného poriadku prokurátor zastaví trestné stíhanie, ak sa schváli zmier medzi obvineným a poškodeným.

Vzhľadom na to, že týmto rozhodnutím bol schválený zmier medzi obvinenou a poškodenou, súčasne bolo potrebné v súlade s § 215 ods. 1 písm. g) Trestného poriadku rozhodnúť aj o zastavení trestného stíhania vedeného proti obvinenej XXXXX.

Vzhľadom na všetky vyššie uvedené skutočnosti som preto rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu nie je prípustná sťažnosť.

JUDr. Barbara Eliašová, LL.M
prokurátorka